Čepček, Martin, poslanec NR SR (2021-06-23):
Ďakujem pekne. Tak najprv pár slov, ktoré som si nachystal. Potom sa vyjadrím aj k iným. Už na tlačovke pred trištvrte rokom som povedal, že žena nemá dve srdcia, jedno tlčie dieťaťu. Som za slobodu žien rozhodovať o svojom tele, ale žena nemá dve srdcia, preto nemôžme rozhodovať o roztrhaní iného ľudského srdca, ktoré bije pod jej srdcom. To je hlavný dôvod, pre ktorý som sa rozhodol podať návrh zákona, ktorý odstráni aspoň tie najkrikľavejšie prípady ničenia tlčúcich živých ľudských sŕdc nenarodených detí. Návrh zákona obsahuje aj výnimky, ktoré reflektujú na to, že aj ochrana života matky je pre nás rovnako dôležitá ako ochrana života dieťaťa, ale aj skutočnosť, že naša spoločnosť ešte nedozrela k presvedčeniu o ochrane každého ľudského života. Každá diskusia sa doteraz zvrhávala na raritné výnimky, ako je znásilnenie, hoci je aj asi každému jasné, že dieťa, dieťaťu nebije v hrudi zvieracie srdce a táto diskusia, veď je uzatvorená. Očakávame, že médiá závery tejto poctivej vedeckej diskusie, o tom kedy vzniká človek, konečne prinesú spoločnosti. Svoj návrh som sa ako koaličný poslanec rozhodol predložiť po tom, ako som zistil, že naši kolegovia nepredložili zákon, ktorý chráni nenarodené deti pred bezdôvodným potratom, ale zamerali sa na podporu matky. Musíme byť však konzistentní, potrebujeme pomáhať matke, ale aj chrániť tlčúce srdce dieťaťa. Potrat matku zotročuje. Všetky dôsledky potratu znáša žena. Legálnosť potratu neposilňuje práva ženy, ale dáva moc mužovi nad ženou, aby mohol byť nezodpovedný a mohol legálne dotlačiť ženu k potratu. Z výskumov vieme veľmi dobre, že väčšina potrat nechce a je k nemu prinútená blízkym okolím či partnerom. Nájdu sa aj takí, ktorí dokážu tvrdiť, že potraty sú indikátorom slobody krajiny. Rád by som im pripomenul, že sa nemôžu viac mýliť. Potraty ako prvý na svete legalizoval jeden z najväčších vrahov 20. storočia, ako som už spomínal, Vladimír Iľjič Lenin, ktorý je zodpovedný za milióny nenarodených ľudských životov. Ďalší v rade vrahov, ktorí sa pričinili o to, aby sa legalizovali potraty na ním obsiahnutom území, bol Adolf Hitler. Obeťou boli najmä nenarodené deti nás Slovanov alebo deti zdravotne postihnutých rodičov. Potraty boli a sú typické pre Čínu a jej politiku jedného dieťaťa, ktorá má k demokracii mimoriadne ďaleko. A aj v západných krajinách skôr išlo o rozhodnutia sudcovských elít ako o rozhodnutie demokratickej väčšiny v parlamente. Označovať potraty za indikátor demokracie je drzé grázlovstvo. Tlčúce srdce dieťaťa potrebuje byť naplnené láskou a nie roztrhané na márne kúsky a odhodené ako biologický odpad. Potrat nie je a nikdy nebol riešenie. Žijeme v 21. storočí a nemôžme pripustiť takéto nakladanie s dieťaťom. Nikto z nás nedostal právo zabíjať. Ja chcem poďakovať aj pani poslankyni Drábikovej za svedectvo a ja podobne mám svedectvo, keď dnes už 14-ročný syn by vďaka genetikom nežil a bola to trpká skúsenosť, keď mi volala manželka z genetiky a povedala mi, že genetici ju prehovárali, aby si dala dieťa preč a s plačom mi do telefónu povedala: Čo mám robiť? Ja som jej odpovedal: Povedz im, že ty ho vychováš, aké bude. Takže manželka sa rozhodla pre život, teda rozhodli sme sa pre život, náš syn je teraz 14-ročný. Je odo mňa vyšší, ešte nemal dvojku na vysvedčení, keď to mám tak povedať. Hrá na klavír a pred týždňom získal tretie miesto v biologickej olympiáde celoslovenskej. To znamená, ja mám vážne pohnútky na to, aby som takýto zákon presadil. Lebo ako je známe, do dvanásteho týždňa to nie je, je to bezdôvodné. To znamená, do dvanásteho týždňa netreba uviesť žiadne dôvody. Reprodukčné práva žien, poznáme aj reprodukčné práva mužov. A kde zostali medzinárodné uzákonené základné ľudské práva dieťaťa? Jeho právo na holý život. A kde zostala naša ústava, ktorá chráni život dieťaťa už pred narodením? Takže ja som za to, aby sme pomáhali matkám, ale nemôžme postaviť pomoc matkám nad ochranu bezbranných, nevinných detí. Preto v návrhu zákona navrhujem právo dvoch nezávislých posudkov a v tom zákone sú len tie nakrikľavejšie prípady, kedy je možné vykonať umelý potrat. Ešte by som rád spomenul slovíčko, ktoré sa tu opakuje často, a to je prerušenie umelého tehotenstva, čo mi príde dosť scestné, lebo v tehotenstve sa pokračovať nedá, ako sme si všimli, takže to nie je prerušenie, ale je to ukončenie. A, žiaľ, ale ako vidno spoločnosť sa zahráva so slovíčkami, takže práve preto sa používa prerušenie a nie ukončenie, aby zmietli aj naše ženy, naše matky, našich občanov, ktorí však to je len prerušenie, To nie je prerušenie, to je ukončenie. Ukončenie, to je nezvratný proces. A tento nezvratný proces si treba uvedomiť, že to je jediný lekársky úkon, ktorým je cieľom usmrtiť ľudský život, jedinečný ľudský život. Preto jedinečný, lebo to dieťa od šestnásteho dňa má bijúce srdce, to dieťa má vlastné DNA, vlastnú genetickú výbavu a to dieťa, ako je vo filme Nemý výkrik, sa bráni tomu, aby bolo násilne odstránené. Takže vôbec sa nebavíme o tom, že to nie je ľudský život a že to nie je dieťa. To, kedy začína ľudský život, to sme sa, žiaľ, nedozvedeli, ale ten ľudský život podľa mňa začína od počatia, a tak ako som povedal, na šestnásty deň už bije srdce dieťaťa, to znamená ťažko povedať. Kolegyne, kolegovia, ja vás chcem poprosiť o to, aby ste podporili návrh zákona. Nikdy nebol vhodnejší čas na to, aby návrh zákona prešiel ako práve teraz. Ako som už uviedol v štatistikách, tento rok prišlo na COVID o život 12 502 ľudí, dospelých ľudí, a viac ako 6 000 bezbranných nevinných detí. To znamená, 19-tisíc ľudí bolo, prišlo o život v našej krajine a ako je nám známe všetkým, a to sa zhodneme aj liberáli, aj konzervatívci, že naša spoločnosť potrebuje mať deti, lebo tieto deti nám chýbajú v každej jednej rodine. Tieto deti nám budú, aj čo sa týka ekonomiky, do budúcnosti chýbať. Takže ja vás ešte raz prosím o podporu návrhu zákona. Ďakujem.